Burdinazko etxea (eskultura)

Burdinazko etxea Agustin Ibarrola eskultoreak 1989an sortutako burdina eta zementuzko eskultura bat da.

 Kokapena 
Eskultura Ugaldebieta izeneko parajean dago, A-8 autobidetik Portugaletera sartzeko Ballontiko biribilgunearen erdian; ez dago bertara oinez joaterik.

 Ezaugarriak 
Eskultura tamaina handikoa da, 12,20 metrotako altuerarekin eta 235 tonatako pisuarekin, hodien itxurazko hauskortasunaren eta zementuaren gogortasunaren artean jokatuz. Zementuzko oinarri baten gainean, 140 burdinazko hodi ezarriak daude, 14 unitateko 10 geruzatan, egitura espirala osatuz; honen gainean, kubo formadun zementu multzo batek burutzen du eskultura.

Eskulturak duen kutsu brutalista dela eta, askotan ikusleen aldetik iruzkin gutxiesgarriak jasotzen ditu.

 Bestelako jakingarriak 
Ibarrolak Bizkaiko Foru Aldundiaren enkarguz sortu zuen Burdinazko etxea, Portugaleteko industria-garapena irudikatzeko. Eskulturaren fabrikazioa Sestaoko Babcock & Wilcox enpresan egin zen.

Eskulturak jatorrizko izena La Casa de Hierro badu ere, herritar askok lekua Rotonda de los Tubos izenarekin ezagutzen dute.

Burdinazko etxea biribilguneetan eginiko eskulturen "azpigeneroaren" rankingetan agertu ohi da.

 Erreferentziak 

 Kanpo estekak 

Kategoria:Agustin Ibarrolaren eskulturak
Kategoria:Kanpoko eskulturak Euskal Herrian
Kategoria:Bizkaiko monumentuak
Kategoria:Portugaleteko eraikinak
Kategoria:XX. mendean amaitutako eraikinak
Kategoria:Bizkaiko Kultura Ondasunak